
GENERALNI SEKRETARIAT VLADE REPUBLIKE SLOVENIJE
gp.gs@gov.si

V vednost:
MINISTRSTVO ZA ZUNANJE IN EVROPSKE ZADEVE
EU-portal2@gov.si


ODLOČITVE REPUBLIKE SLOVENIJE
V ZVEZI Z ZADEVAMI EVROPSKE UNIJE
PREDLOG ZA OBRAVNAVO

I.
1. Zadeva EU: 

Naslov dokumenta v slovenskem jeziku: Predlog uredbe Evropskega parlamenta in Sveta o določitvi ukrepov za upravljanje, ohranjanje in nadzor, ki se uporabljajo na območju uporabe Sporazuma o ribolovu v južnem Indijskem oceanu (SIOFA)
Naslov dokumenta v delovnem jeziku EU: Proposal for a Regulation of the European Parliament and of the Council laying down management, conservation and control measures applicable in the Area of Application of the Southern Indian Ocean Fisheries Agreement (SIOFA)
Datum dokumenta: 02. 10. 2026
Številka dokumenta: 13992/26 
Medinstitucionalna oznaka: 2026/0302(COD)
Pri izdelavi predloga stališča so upoštevane še različice in priloge dokumenta EU: 

2. Vrsta odločitve RS: Stališče Republike Slovenije

3. Postopek sprejemanja zadeve EU v institucijah EU:

Postopek: Redni zakonodajni postopek 
Faza sprejemanja: Prva obravnava 

4. Pristojni organ EU: 

Svet  EU v sestavi: AGRI - Svet EU za kmetijstvo in ribištvo 
Delovno telo Sveta EU: F.25 - Delovna skupina za ribiško politiko

5. Organ, pristojen za dokončen sprejem stališča RS:
Vlada


6. Pravna podlaga za obravnavo v Državnem zboru: 
Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije. 

Pri delu v Državnem zboru bodo sodelovali:  Janez Cigler Kralj, minister; Mojca Erjavec, državna sekretarka; Velislav Žvipelj, državni sekretar; Suzana Lara Krause, v. d. generalnega direktorja Direktorata za hrano in ribištvo
	
7. Roki:

Predviden čas pričetka obravnave zadeve EU v institucijah EU: Oktober 2026
Predviden čas sprejema zadeve EU v institucijah EU: 2026
Rok za odziv organa: 26. 10. 2026
Rok za obravnavo na seji Vlade in njenih odborih: 22. 10. 2026
Rok za obravnavo predloga stališča RS v DZ: 

Predlog z obrazložitvijo za skrajšanje oziroma podaljšanje rokov: 

8. Organ, odgovoren za pripravo predloga stališča RS:

Organ: Ministrstvo za kmetijstvo
Kontaktne osebe organa: Helena Gašperlin Pertovt, Služba za evropske zadeve in mednarodno sodelovanje; dr. Polona Bunič, Sektor za ribištvo

9. Delovna skupina Vlade, organizirana za posamezno področje zadev EU: 
DS27 - Ribištvo 

vodilni organ: MKM - Ministrstvo za kmetijstvo
vodja delovne skupine: Suzana Lara Krause, v. d. generalne direktorice Direktorata za hrano in ribištvo

Delovna skupina je predlog stališča RS obravnavala:  Ne

10. Predlog stališča RS je usklajen z organi:

Organ: Ministrstvo za gospodarstvo, delo in šport, Ministrstvo za okolje in prostor, Ministrstvo za zunanje in evropske zadeve
Kontaktna oseba organa: Snežana Dolenc, MGDŠ; Luka Vombek, Inga Turk, MOP; mag. Jasna Koblar, MZEZ

11. O predlogu stališča RS je bilo opravljeno posvetovanje z: 


12. Zahteva za obravnavo: na seji Vlade, na seji Odbora za gospodarstvo



	Janez Cigler Kralj
MINISTER




II.
PREDLOG

STALIŠČE RS

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 - ZF in 555/26) je Vlada Republike Slovenije sprejela naslednji sklep

A)
Republika Slovenija je sprejela (določila predlog)
Stališče Republike Slovenije

Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog uredbe Evropskega parlamenta in Sveta o določitvi ukrepov za upravljanje, ohranjanje in nadzor, ki se uporabljajo na območju uporabe Sporazuma o ribolovu v južnem Indijskem oceanu (SIOFA) - 13992/26, ki se glasi:

Republika Slovenija podpira Predlog uredbe Evropskega parlamenta in Sveta o določitvi ukrepov za upravljanje, ohranjanje in nadzor, ki se uporabljajo na območju uporabe Sporazuma o ribolovu v južnem Indijskem oceanu (SIOFA). 

Republika Slovenija opozarja na neustreznost pristopa, da bi se z uredbami, ki urejajo transpozicijo določil, sprejetih v okviru regionalnih organizacij za upravljanje ribištva, v pravni red EU, presegalo ali posegalo v vsebino uredb, ki urejajo celotno področje skupne ribiške politike ter nadzorni sistem skupne ribiške politike. 

Republika Slovenija podpira cilj sprememb za transpozicijo nedavno sprejetih priporočil regionalne organizacije v pravni red EU; vendar hkrati opozarja, da morajo vse rešitve predvsem upoštevati vsebino veljavnih priporočil regionalne organizacije ter jih ne smejo presegati, prav tako pa morajo upoštevati veljavni pravni red EU v okviru skupne ribiške politike. 

V zvezi s predlaganim prenosom pooblastil na Komisijo za sprejemanje aktov v skladu z 290. členom Pogodbe o delovanju Evropske unije, med drugim tudi za prihodnje spremembe ukrepov za ohranjanje in izvrševanje, Republika Slovenija pozdravlja zavezo, da se Evropska komisija pri pripravljalnem delu ustrezno posvetuje, vključno na ravni strokovnjakov, in da se to posvetovanje izvede v skladu z načeli iz Medinstitucionalnega sporazuma z dne 13. aprila 2016 o boljši pripravi zakonodaje. Republika Slovenija pri tem tudi izpostavlja, da naj se pooblastila podelijo Komisiji zgolj za določitev ukrepov tehnične narave, pri čemer to določilo ne sme predstavljati precedensa za transpozicijo ukrepov, ki se bodo sprejemali v okviru ostalih regionalnih organizacij za upravljanje ribištva.

Predlog ne zadeva slovenskega ribištva, saj slovenski morski gospodarski ribiči izvajajo ribolov le v severnem Jadranu.

B) (Za zakonodajne akte in odločitve politične narave)

POGLAVITNE REŠITVE IN CILJI PREDLOGA ZADEVE EU: 
Namen tega predloga je v pravo EU prenesti ukrepe za ohranjanje, upravljanje in nadzor ribištva, ki jih je sprejela Komisija pogodbenic Sporazuma o ribolovu v južnem Indijskem oceanu (ang. Southern Indian Ocean Fisheries Agreement – SIOFA). Predlog se nanaša na ukrepe, ki se uporabljajo za plovila EU, ki izvajajo ribolov na območju uporabe SIOFA, zlasti pri ribolovu z ročnimi ribiškimi vrvicami in stoječimi parangali.

SIOFA je regionalna organizacija za upravljanje ribištva (RFMO), pristojna za sprejemanje obveznih ukrepov za ohranjanje in upravljanje ribolovnih virov na območju Sporazuma. Ukrepi SIOFA so za pogodbenice, udeležene ribiške subjekte in sodelujoče nepogodbenice zavezujoči. 

EU je pogodbenica SIOFA od leta 2008. EU mora zato zagotoviti njihov prenos in izvajanje v pravu EU ter skladnost svojih ribiških plovil in gospodarskih subjektov z njimi.

Predlog v pravo EU prenaša ukrepe SIOFA, sprejete v obdobju 2016–2024, ter nadomešča prejšnji predlog o isti zadevi (2022/0348(COD)), ki ni bil sprejet. Na območju uporabe SIOFA je trenutno aktivno eno plovilo EU, skupno število plovil pa se običajno giblje med enim in dvema. Predlog zato v prvi vrsti ureja izvajanje ukrepov, ki veljajo za omejeno floto EU, hkrati pa vzpostavlja mehanizem za prihodnji prenos novih ukrepov SIOFA v pravo EU. Cilj je zagotoviti hitro izvajanje mednarodno dogovorjenih ukrepov, enake konkurenčne pogoje za ribiška plovila ter dolgoročno trajnostno upravljanje staležev.

S tem aktom se obravnavajo zlasti vprašanja, povezana z: (i) upravljanjem pridnenega ribolova in omejitvami ribolovnega napora; (ii) zaščito občutljivih morskih ekosistemov; (iii) znanstvenim opazovanjem in elektronskim spremljanjem ribolova; (iv) posebnimi ukrepi za ribolov zobatih rib na območjih Del Cano Rise, Williams Ridge in South Indian Ridge; (v) zaščito morskih vrst in zmanjševanjem prilova morskih ptic; (vi) spremljanjem in nadzorom plovil, vključno s sistemom spremljanja plovil (VMS); (vii) pretovarjanjem in prenosi ulova ter (viii) inšpekcijskimi pregledi, izvrševanjem in bojem proti nezakonitemu, neprijavljenemu in nereguliranemu ribolovu.

Na področju ohranjanja morskih ekosistemov predlog določa ukrepe za zaščito občutljivih morskih ekosistemov, vključno z omejitvami pridnenega ribolova na območjih, kjer so ugotovljeni taki ekosistemi, ter ukrepe za zmanjšanje vplivov ribolova na morske vrste. Določa tudi prepoved velikih pelagičnih visečih mrež in globokomorskih zabodnih mrež, omejitve usmerjenega ribolova nekaterih vrst globokomorskih morskih psov ter ukrepe za zmanjševanje prilova morskih ptic. Ureja tudi ravnanje z izgubljenim, opuščenim ali zavrženim ribolovnim orodjem ter ukrepe za preprečevanje onesnaževanja s plastiko.

Na področju nadzora predlog določa podrobnejše zahteve za sistem spremljanja plovil, poročanje o vstopu in izstopu, označevanje ribiških plovil, spremljanje pretovarjanja na morju in prenosov v pristaniščih ter povezano poročanje. Ureja tudi nadzor plovil tretjih držav, opažanje in identifikacijo plovil, ki niso del sistema SIOFA, inšpekcijske preglede v pristaniščih ter vkrcavanje in inšpekcijske preglede na odprtem morju. Določa tudi resne kršitve in ukrepe za njihovo obravnavo ter obveznosti glede zbiranja in izmenjave podatkov.

Predlog dopolnjuje obstoječi pravni okvir EU na področju ribištva, zlasti pravila skupne ribiške politike, pravila o zunanjih ribiških flotah EU ter pravila za boj proti nezakonitemu, neprijavljenemu in nereguliranemu ribolovu. Ukrepi SIOFA, ki jih EU že izvaja na podlagi splošne zakonodaje EU, v predlog niso vključeni, da se prepreči podvajanje pravil.

Predlog ne določa ribolovnih možnosti za EU, saj se te v skladu s tretjim odstavkom 43. člena Pogodbe o delovanju Evropske unije (v nadaljnjem besedilu: PDEU) določajo z ločenimi sklepi Sveta. Predlog prav tako ne uvaja novih finančnih obveznosti za proračun EU.

Predlaga se prenos pooblastila na Komisijo za sprejemanje delegiranih aktov v skladu z 290. členom PDEU, da se lahko pravo EU hitro prilagaja prihodnjim spremembam ukrepov SIOFA. Delegirana pooblastila bi se med drugim nanašala na informacije, zahtevane za dovoljenja za uporabo plovil, spremembe vrst ribolova ali ribolovnega orodja, ukrepe za zaščito občutljivih morskih ekosistemov, prisotnost znanstvenih opazovalcev in uvedbo elektronskega opazovanja, ukrepe za ribolov zobatih rib na posameznih območjih ter spremembe prilog k uredbi.

Predlog uvaja tudi dinamična sklicevanja na dokumente in obrazce SIOFA, ki jih morajo uporabljati države članice in upravljavci, zlasti na področju podatkov o opazovalcih, inšpekcijskih pregledov v pristaniščih in na morju, poročanja o ulovu ter operativnih načrtov za novo in raziskovalno ribištvo. Takšen pristop omogoča sprotno upoštevanje sprememb dokumentov SIOFA, ne da bi bilo treba zaradi vsake spremembe spreminjati osnovno uredbo EU.

Za Republiko Slovenijo predlog nima posebnih določb. Neposreden vpliv na slovensko ribištvo je omejen, saj se območje uporabe ukrepov nahaja v južnem Indijskem oceanu, na območju SIOFA pa je trenutno aktivno le eno plovilo EU. Uredba pa je pomembna z vidika zagotavljanja enotnega izvajanja mednarodnih obveznosti EU, ohranjanja ribolovnih virov ter enakih konkurenčnih pogojev za plovila EU.

Pravna podlaga predloga je drugi odstavek 43. člena PDEU, saj gre za ukrepe, potrebne za uresničevanje ciljev skupne ribiške politike. Področje je v izključni pristojnosti EU, zato načelo subsidiarnosti ni relevantno. Komisija ocenjuje, da je uredba ustrezen in sorazmeren instrument za zagotovitev izvajanja obveznosti EU iz sporazuma SIOFA. Ocena učinka ni bila pripravljena, saj predlog v glavnem pomeni prenos že sprejetih mednarodnih obveznosti. Dodatno posvetovanje z deležniki ni bilo potrebno, saj so bili nacionalni strokovnjaki in predstavniki sektorja vključeni že v priprave in pogajanja v okviru zasedanj pogodbenic SIOFA.

Osebni podatki, obdelani v okviru izvajanja in nadzora uredbe, se praviloma hranijo največ deset let. Če so potrebni za nadaljnje ukrepanje v zvezi s kršitvami, inšpekcijskimi pregledi ali sodnimi oziroma upravnimi postopki, se lahko hranijo tudi dlje, vendar največ 20 let.

Uredba se neposredno uporablja v vseh državah članicah in začne veljati dvajseti dan po objavi v Uradnem listu Evropske unije.

OCENA VPLIVOV IN POSLEDIC PREDLOGA ZADEVE EU: 

Vpliv na pravni red
Ni vpliva na pravni red.

Posledice za proračun
Ni posledic za proračun RS in EU.

Vpliv na gospodarstvo
Dolgoročno je pričakovati pozitiven vpliv na sektor ribištva in akvakulture, saj so cilji regionalne organizacije za upravljanje ribištva, odgovorna za upravljanje ribolovnih virov v Sredozemskem in Črnem morju spodbujanje: (i) razvoja, ohranitve, smotrnega upravljanja in najboljšega izkoriščanja živih morskih virov v Sredozemskem in Črnem morju ter (ii) trajnostnega razvoja akvakulture v Sredozemskem in Črnem morju.

Vpliv na javno upravo
Predlog ne vpliva na javno upravo.

Vpliv na okolje
V primeru sprejetja predloga se pričakuje pozitiven vpliv na morsko okolje in zadevne staleže oziroma populacije.

Drugo



C)
Predstavniki RS, ki bodo zastopali stališče RS v institucijah EU: 
dr. Polona Bunič, MKM; mag. Gvido Mravljak, SPBR

